|  |  |  |
| --- | --- | --- |
|  | Җиденче чакырылыш Татарстан Республикасы Дәүләт Советы депутатлары вәкилләре киңәшмәсе турындагы нигезләмәне раслау хакында  |  |

Татарстан Республикасы Дәүләт Советы КАРАР БИРӘ:

1. Җиденче чакырылыш Татарстан Республикасы Дәүләт Советы депутатлары вәкилләре киңәшмәсе турындагы нигезләмәне расларга (кушымта итеп бирелә).

2. «Алтынчы чакырылыш Татарстан Республикасы Дәүләт Советы депутатлары вәкилләренең киңәшмәсе турында нигезләмәне раслау хакында» 2019 елның 11 июлендәге 2981-V ДС номерлы Татарстан Республикасы Дәүләт Советы карарын (Татарстан Дәүләт Советы Җыелма басмасы, 2019, № 7 – 8) үз көчен югалткан дип танырга.

|  |  |
| --- | --- |
| Татарстан Республикасы Дәүләт Советы РәисеКазан шәһәре,2024 елның 11 июле№ 2597-VI ДС  | Ф.Х. Мөхәммәтшин |
|  |  |
|   |  |

2024 елның 11 июлендәге

2597-VI ДС номерлы

Татарстан Республикасы

Дәүләт Советы карары белән

расланды

 **Җиденче чакырылыш Татарстан Республикасы Дәүләт Советы депутатлары вәкилләре киңәшмәсе турында**

**нигезләмә**

1. **Гомуми нигезләмәләр**

1. Җиденче чакырылыш Татарстан Республикасы Дәүләт Советы депутатлары вә­килләре киңәшмәсе (алга таба – вәкилләр киңәшмәсе), Татарстан Республикасы Дәүләт Советы депутатларының билгеләнгән са­ныннан кимендә өчтән икесе сайланганнан соң, җиденче чакырылыш Татарстан Респуб­ликасы Дәүләт Советының (алга таба – Дәүләт Советы) беренче утырышы каравына чыгарыла торган мәсьәләләр турында алдан фикер алышу өчен алтынчы чакырылыш Татарстан Республикасы Дәүләт Советы Президиумы тарафыннан чакырыла.

1.2. Вәкилләр киңәшмәсендә Дәүләт Советы депутатларының сайланган вәкилләреннән кимендә өчтән икесе катнашса, ул тулы хокуклы була.

1.3. Вәкилләр киңәшмәсенең беренче утыры­шын анда катнашучы Дәүләт Советының иң өлкән депутаты ача һәм алып бара.

1.4. Вәкилләр киңәшмәсенең карарлары аңа сайланган Дәүләт Советы депутатларының гомуми саныннан күпчелек тавыш белән кабул ителә.

1. **Депутатлар вә­килләрен сайлау тәртибе**
	1. Дәүләт Советы депутатлары вә­килләре вәкилләр киңәшмәсенә вәкиллек нормасыннан чыгып сайлана: өч депутаттан бер вәкил, ә кандидатларның республика исемлеге буенча сайланган депутатлар саны өчтән ким булган очракта – кандидатларның тиешле республика исемлегеннән бер вәкил.

2.2. Дәүләт Советы депутатлары вәкилләре түбәндәгечә сайлана:

1. бермандатлы сайлау округлары буенча сайланган Дәүләт Советы депутатларының территориаль җыелышларында;
2. депутатлыкка кандидатларның республика исемлекләре бу­енча сайланган Дәүләт Советы депутат­лары җыелышларында.

2.3. Дәүләт Советы депутатлары җы­елышлары (алга таба шулай ук – депутатлар җыелышлары) сайлауларның гомуми нәтиҗәләре билгеләнгән көннән алып биш көннән дә соңга кал­мыйча уздырыла.

2.4. Дәүләт Советы депутатларының территориаль җыелышлары түбәндәгечә уздырыла:

1) 1 – 16 нчы бермандатлы округлар буенча сайланган депу­татлар өчен Казан шәһәрендә;

2) 17 – 23, 37, 42 нче бермандатлы округлар буенча сайлан­ган депутатлар өчен Чаллы шәһәрендә;

3) 24 – 26, 34, 35, 38, 43, 44 нче бермандатлы округлар бу­енча сайланган депутатлар өчен Түбән Кама шәһәрендә;

4) 27 – 29, 32, 33, 36, 39, 40 нчы бермандатлы округлар бу­енча сайланган депутатлар өчен Әлмәт шәһәрендә;

5) 30, 31, 41, 45 нче бермандатлы округлар буенча сайлан­ган депутатлар өчен Зеленодольск шәһәрендә;

6) 46 – 50 нче бермандатлы округлар буенча сайланган де­путатлар өчен Лаеш шәһәрендә.

2.5. Бермандатлы сайлау округлары буенча сайланган Дәүләт Советы депу­татларының территориаль җыелышларын, шулай ук депутатлыкка кандидатларның республика исемлекләре бу­енча сайланган депутат­лар җыелышларын шушы җыелышта катнашучы Дәүләт Советының иң өлкән депутаты ача һәм алып бара.

2.6. Дәүләт Советы депутатлары вәкилләрен сайлау турында депутатлар җыелышының беркетмәсе төзелә.

1. **Вәкилләр киңәшмәсенең оештыру комитетын төзү тәртибе**

**һәм аның вәкаләтләре**

3.1. Вәкилләр киңәшмәсенең беренче утырышында Дәүләт Советының 11 – 13 депутатыннан вәкилләр киңәшмәсенең оештыру комитеты төзелә.

3.2. Оештыру комитетының беренче утырышын анда катнашучы Дәүләт Советының иң өлкән депутаты ача һәм алып бара.

3.3. Вәкилләр киңәшмәсенең оештыру комитеты вәкилләр киңәшмәсенең беренче утырышында сайлана торган оештыру комитеты рәисеннән, секретареннан һәм әгъзаларыннан тора.

3.4. Вәкилләр киңәшмәсенең оештыру комитеты түбәндәге
мәсьәләләрне әзерли:

1. Дәүләт Советының беренче уты­рышы каравына чыгарыла торган, шул исәптән аны оештыру ту­рында мәсьәләләр хакындагы;
2. Дәүләт Советы беренче утырышының эш тәртибе турындагы;
3. Дәүләт Советының түбәндәге эшче органнары хакындагы:

Дәүләт Советының беренче утырышында яшерен тавыш бирүне уздыру өчен хисап комиссиясенең санлы һәм персональ составы;

секретариатның санлы һәм персональ составы;

редакция комиссиясенең санлы һәм персональ составы;

регламент төркеменең санлы һәм персональ составы;

электрон системаны кулланып тавыш бирүне тикшереп тору комиссиясенең санлы һәм персональ составы;

1. Дәүләт Советының беренче утырышын трансляцияләү режимы турындагы;
2. Дәүләт Советы Рәисе кандидату­расы хакындагы;
3. Дәүләт Советы комитетларын төзү һәм аларның әгъзаларын сайлау турындагы.

3.5. Вәкилләр киңәшмәсенең оештыру комитеты рәисе түбәндәгеләрне башкара:

1) вәкилләр киңәшмәсенең икенче һәм аннан соңгы утырышларын алып бара;

2) оештыру комитеты утырышын чакыра һәм алып бара;

3) Дәүләт Советының беренче утырышында вәкилләр киңәшмәсе тарафыннан кертелә торган мәсьәләләр буенча чыгыш ясый.

3.6. Оештыру комитеты утырышында комитетның билгеләнгән санлы составыннан кимендә өчтән икесе катнашса, ул тулы хокуклы була.

3.7. Оештыру комитеты карарлары комитетның билгеләнгән санлы составыннан күпчелек тавыш белән кабул ителә.

3.8. Вәкилләр киңәшмәсе һәм оештыру комитеты утырышларында беркетмәләр алып барыла, аларга оештыру комитеты рәисе һәм секретаре имза сала.

3.9. Дәүләт Советының беренче утырышы өчен документлар вәкилләр киңәшмәсе каравына оештыру комитеты тарафыннан кертелә. Вәкилләр киңәшмәсендә оештыру комитеты рәисе доклад белән чыгыш ясый.

3.10. Вәкилләр киңәшмәсендә кабул ителгән документлар Дәүләт Советы каравына кертелә.

1. **Йомгаклау нигезләмәсе**

Депутатлар җыелышлары, вәкилләр киңәшмәсе һәм аның оештыру комитеты эшчәнлеген оештыру-хокукый яктан тәэмин итүне Дәүләт Советы Аппараты гамәлгә ашыра.